title: Provedbena Uredba Komisije (EU) 2019/1856 оd 31. listopada 2019. o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla (Izsáki Arany Sárfehér (ZOI))

text:
                  7.11.2019

                  HR

                  Službeni list Europske unije

                  L 286/1

         PROVEDBENA UREDBA KOMISIJE (EU) 2019/1856
         оd 31. listopada 2019.
         o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla („Izsáki Arany Sárfehér” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije zaštićene oznake izvornosti „Izsáki Arany Sárfehér” koji je podnijela Mađarska u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Izsáki Arany Sárfehér” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. listopada 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL C 251, 26.7.2019., str. 7.


title: Provedbena uredba Komisije (EU) 2019/1859 оd 6. studenoga 2019. o utvrđivanju pravila za primjenu članka 10. Uredbe (EU) 2019/1242 Europskog parlamenta i Vijeća u pogledu prikupljanja određenih podataka (Tekst značajan za EGP)

text:
                  7.11.2019

                  HR

                  Službeni list Europske unije

                  L 286/10

         PROVEDBENA UREDBA KOMISIJE (EU) 2019/1859
         оd 6. studenoga 2019.
         o utvrđivanju pravila za primjenu članka 10. Uredbe (EU) 2019/1242 Europskog parlamenta i Vijeća u pogledu prikupljanja određenih podataka
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1242 Europskog parlamenta i Vijeća od 20. lipnja 2019. o utvrđivanju emisijskih normi CO2 za nova teška vozila i izmjeni uredbi (EZ) br. 595/2009 i (EU) 2018/956 Europskog parlamenta i Vijeća i Direktive Vijeća 96/53/EZ (1), a posebno njezin članak 10.,
         budući da:

                     (1)

                     Kako bi se utvrdila metodologija za procjenjivanje primjene uvjeta pod kojima se utvrđuju referentne emisije CO2 („metodologija”), primjereno je da Komisija ima pristup određenim podacima koji su stavljeni na raspolaganje proizvođačima pri upotrebi simulacijskog alata iz članka 5. stavka 1. točke (a) Uredbe Komisije (EU) 2017/2400 (2), a posebno datoteci „sum exec”.

                     (2)

                     Datoteka „sum exec” omogućila bi Komisiji da procijeni kvantitativne učinke na emisije CO2 iz vozila koji proizlaze iz primjene te metodologije. Konkretno, datoteke „sum exec” potrebne su kako bi se iz prilagodbi podataka o sastavnim dijelovima vozila koji služe kao ulazni podaci za simulacijski alat utvrdile prilagodbe regulatornih emisija CO2 koje iz toga proizlaze. Stoga su datoteke „sum exec” potrebne kako bi se s jedne strane procijenila moguća potreba za korekcijama te, ako ona postoji, s druge strane primijenile korekcije emisija CO2 na simulacijski alat, na temelju prilagođenih ulaznih podataka o sastavnim dijelovima.

                     (3)

                     Stoga je primjereno da proizvođači prate datoteke „sum exec” za vozila u kojima je upotrebljavan simulacijski alat tijekom razdoblja izvješćivanja 2019. i 2020. te ih dostavljaju Komisiji. Budući da bi za proizvođače dostavljanje takvih informacija za vozila proizvedena prije 1. listopada 2019. moglo biti zahtjevnije, rok za dostavljanje takvih informacija trebalo bi utvrditi na kasniji datum, odnosno na 30. rujna 2021.

                     (4)

                     Važno je osigurati da podaci koje se prati i koji se dostavljaju budu potpuni i pouzdani. Komisija bi stoga trebala moći provjeriti konačne podatke i po potrebi poduzeti mjere za osiguravanje njihove točnosti.

                     (5)

                     Komisija bi trebala iskoristiti bazu poslovnih podataka kojom upravlja Europska agencija za okoliš kako bi se proizvođačima olakšalo prikupljanje podataka, koji bi te podatke trebali prenijeti zajedno s podacima dostavljenima u skladu s Uredbom (EU) 2018/956 Europskog parlamenta i Vijeća (3).

                     (6)

                     Kako bi se osigurala pouzdanost i reprezentativnost referentnih emisija CO2 kao temelja za utvrđivanje ciljnih vrijednosti emisija CO2 za cijeli vozni park Unije, ova bi Uredba trebala stupiti na snagu u najkraćem mogućem roku nakon objave.

                     (7)

                     Mjere predviđene ovom Uredbom u skladu su s mišljenjem Odbora za klimatske promjene,

               DONIJELA JE OVU UREDBU:

            Članak 1.
            Praćenje i izvješćivanje od strane proizvođača

               1.   Proizvođači prate i dostavljaju Komisiji datoteku s vrijednostima odvojenima zarezom istog naziva kao i radna datoteka i s nastavkom.vsum koja sadržava zbirne rezultate po simuliranom profilu zadatka i uvjetu opterećenja i koju je generirao simulacijski alat iz članka 5. stavka 1. točke (a) Uredbe (EU) 2017/2400 u verziji s grafičkim korisničkim sučeljem (datoteka „sum exec”) za nova teška vozila s datumom simulacije prije 1. srpnja 2021. u skladu s ovom Uredbom.

               2.   Oni prate datoteku „sum exec” za svako novo teško vozilo

                           (a)

                           s datumom simulacije od 1. listopada 2019. do 30. lipnja 2020. i dostavljaju te podatke najkasnije do 30. rujna 2020.;

                           (b)

                           s datumom simulacije od 1. siječnja 2019. do 30. rujna 2019. i dostavljaju te podatke najkasnije do 30. rujna 2021.;

                           (c)

                           s datumom simulacije od 1. srpnja 2020. do 30. lipnja 2021. i dostavljaju te podatke najkasnije do 30. rujna 2021.

               3.   Kontaktna točka proizvođača prenosi datoteke „sum exec” elektroničkim putem u bazu poslovnih podataka kojom upravlja Europska agencija za okoliš („Agencija”). Kontaktna točka obavješćuje Komisiju i Agenciju kada se podaci šalju e-poštom na adrese navedene u stavku 5. u nastavku.

               4.   Kontaktna točka odgovorna za učitavanje podataka za svakog proizvođača je ona koju je proizvođač imenovao na temelju Uredbe (EU) 2018/956, osim ako proizvođač obavijesti Komisiju da to nije slučaj do 1. rujna 2020.

               5.   Obavijesti se šalju na sljedeće adrese: „EC-CO2-HDV-IMPLEMENTATION@ec.europa.eu” i „HDV-monitoring@eea.europa.eu”.

            Članak 2.
            Provjera

               1.   Proizvođači su odgovorni za točnost i kvalitetu podataka koje dostavljaju u skladu s člankom 1. stavkom 2. O svim primijećenim pogreškama u dostavljenim podacima oni bez odlaganja izvješćuju Komisiju.

               2.   Komisija može provjeriti kvalitetu dostavljenih podataka u skladu s člankom 1. stavkom 2.

               3.   Ako Komisija zaprimi obavijest o pogreškama u podacima ili utvrdi, na temelju vlastite provjere, nepodudarnosti u podacima, ona po potrebi poduzima potrebne mjere za njihovo ispravljanje nakon savjetovanja s proizvođačem.

            Članak 3.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 198, 25.7.2019., str. 202.

            (2)  Uredba Komisije (EU) 2017/2400 od 12. prosinca 2017. o provedbi Uredbe (EZ) br. 595/2009 Europskog parlamenta i Vijeća s obzirom na utvrđivanje emisija CO2 i potrošnje goriva teških vozila te o izmjeni Direktive 2007/46/EZ Europskog parlamenta i Vijeća i Uredbe Komisije (EU) br. 582/2011 (SL L 349, 29.12.2017., str. 1.).

            (3)  Uredba (EU) 2018/956 Europskog parlamenta i Vijeća od 28. lipnja 2018. o praćenju emisija CO2 i potrošnje goriva novih teških vozila i o izvješćivanju o tim dvama parametrima (SL L 173, 9.7.2018., str. 1.).


title: Provedbena uredba Komisije (EU) 2019/1860 оd 6. studenoga 2019. o izmjeni Provedbene uredbe Komisije (EU) br. 1313/2014 o uvođenju konačne antidampinške pristojbe na uvoz određenih pripremljenih ili konzerviranih agruma (mandarina itd.) podrijetlom iz Narodne Republike Kine nakon revizije nakon isteka mjera u skladu s člankom 11. stavkom 2. Uredbe Vijeća (EZ) br. 1225/2009

text:
                  7.11.2019

                  HR

                  Službeni list Europske unije

                  L 286/13

         PROVEDBENA UREDBA KOMISIJE (EU) 2019/1860
         оd 6. studenoga 2019.
         o izmjeni Provedbene uredbe Komisije (EU) br. 1313/2014 o uvođenju konačne antidampinške pristojbe na uvoz određenih pripremljenih ili konzerviranih agruma (mandarina itd.) podrijetlom iz Narodne Republike Kine nakon revizije nakon isteka mjera u skladu s člankom 11. stavkom 2. Uredbe Vijeća (EZ) br. 1225/2009
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 11.,
         budući da:

                     (1)

                     Komisiju je 29. kolovoza 2018. kontaktiralo društvo Zhejiang Xinshiji Foods Co., Ltd. i zatražilo promjenu naziva.

                     (2)

                     Zhejiang Xinshiji Foods Co., Ltd naveo je da je promijenio naziv u Zhejiang Juzhou Foods Co., Ltd.

                     (3)

                     Komisija je provjerila dostavljene informacije i zaključila da promjena naziva ni na koji način ne utječe na zaključke Provedbene uredbe Komisije (EU) br. 1313/2014 (2).

                     (4)

                     Osim toga, Zhejiang Xinshiji Foods Co., Ltd. obavijestio je Komisiju da više nije povezan s društvom Hubei Xinshiji Foods Co., Ltd.

                     (5)

                     Tijekom početnog ispitnog postupka Komisija je utvrdila ponderiranu prosječnu dampinšku maržu, izraženu kao postotak cijene CIF na granici Zajednice, neocarinjeno, od 136,3 % za Zhejiang Xinshiji Foods Co., Ltd i njegovog povezanog proizvođača Hubei Xinshiji Foods Co (3). Antidampinške mjere u iznosu od 490,7 EUR/tona uvedene su za Zhejiang Xinshiji Foods Co., Ltd i njegovog povezanog proizvođača Hubei Xinshiji Foods Co., Ltd pod oznakom TARIC A888.

                     (6)

                     Nakon što je ocijenila dokaze koji su joj dostavljeni, Komisija je prihvatila da doista postoji dovoljno dokaza da se društva Zhejiang Xinshiji Foods Co., Ltd. i Hubei Xinshiji Foods Co. više ne smatraju povezanima za potrebe antidampinškog zakonodavstva EU-a.

                     (7)

                     Kako bi se osigurala učinkovita naplata važećih antidampinških pristojbi, Komisija je smatrala da je na odgovarajući način potrebno izmijeniti Provedbenu uredbu Komisije (EU) br. 1313/2014 kako bi se u obzir uzele pojedinačne dampinške marže tih dvaju proizvođača. Nakon objave zainteresiranim stranama nisu zaprimljene nikakve primjedbe,

                     (8)

                     Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.
            Članak 1. stavak 2. Provedbene uredbe (EU) br. 1313/2014 zamjenjuje se sljedećim:

                  „2.   Na proizvode opisane u stavku 1. koje proizvode društva navedena u nastavku primjenjuje se sljedeća konačna antidampinška pristojba:

                              Društvo

                              EUR/tona neto mase proizvoda

                              Dodatna oznaka TARIC

                              Yichang Rosen Foods Co., Ltd, Yichang, Zhejiang

                              531,2

                              A886

                              Zhejiang Taizhou Yiguan Food Co. Ltd, Huangyan, Zhejiang

                              361,4

                              A887

                              Zhejiang Juzhou Foods Co., Ltd, Sanmen, Zhejiang

                              499,9

                              C528

                              Hubei Xinshiji Foods Co., Ltd, Dangyang City, pokrajina Hubei

                              489,7

                              A888

                              Proizvođači izvoznici koji surađuju, a nisu uključeni u uzorak, kako je utvrđeno u Prilogu

                              499,6

                              A889

                              Sva ostala društva

                              531,2

                              A999”

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  SL L 354, 11.12.2014., str. 17.

            (3)  SL L 350, 30.12.2008., str. 35., uvodna izjava 23. i SL L 178, 5.7.2008., str. 19., uvodna izjava 49.


title: Provedbena Uredba Komisije (EU) 2019/1916 оd 15. studenoga 2019. o utvrđivanju detaljnih odredaba u pogledu uporabe stražnjih aerodinamičnih naprava u skladu s Direktivom 96/53/EZ

text:
                  18.11.2019

                  HR

                  Službeni list Europske unije

                  L 297/3

         PROVEDBENA UREDBA KOMISIJE (EU) 2019/1916
         оd 15. studenoga 2019.
         o utvrđivanju detaljnih odredaba u pogledu uporabe stražnjih aerodinamičnih naprava u skladu s Direktivom 96/53/EZ
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (1), a posebno njezin članak 8.b stavak 4.,
         budući da:

                     (1)

                     Poboljšanje aerodinamičnosti vozila ima znatan potencijal za smanjenje potrošnje goriva, a time i za smanjenje emisija CO2. Međutim, znatna poboljšanja aerodinamičnosti vozila nisu moguća ako to sprečavaju dopuštene dimenzije cestovnih vozila, uključujući dimenzije aerodinamičkih naprava. Stoga je Direktiva 96/53/EZ izmijenjena kako bi se pod određenim uvjetima omogućilo odstupanje od najveće dopuštene duljine s prednje i stražnje strane vozila.

                     (2)

                     Kako bi se osigurala sigurnost stražnjih aerodinamičnih naprava na uvlačenje ili sklapanje, trebalo bi utvrditi situacije u kojima se takve naprave mogu koristiti ili zatvoriti, imajući osobito u vidu blizinu drugih sudionika u cestovnom prometu, posebnih značajki područja i ograničenja brzine. Ujedno bi trebalo osigurati kompatibilnost stražnjih aerodinamičnih naprava na uvlačenje ili sklapanje u intermodalnom prijevozu, a posebno pri rukovanju s intermodalnim prijevoznim jedinicama te u pogledu otpornosti na snagu vjetra pri prijevozu u takvim jedinicama.

                     (3)

                     Potrebno je i napomenuti da vozila ili skupovi vozila s ugrađenim stražnjim aerodinamičnim napravama moraju ispunjavati zahtjeve Direktive 96/53/EZ, a posebno one koji se odnose na okretnu površinu utvrđenu u točki 1.5. Priloga I.

                     (4)

                     Mjere predviđene ovom Uredbom u skladu su s mišljenjem Odbora iz članka 10.i stavka 2. Direktive 96/53/EZ,

               DONIJELA JE OVU UREDBU:

            Članak 1.
            Predmet
            Ovom se Uredbom utvrđuju detaljne odredbe za uporabu stražnjih aerodinamičnih naprava ugrađenih na vozila i skupove vozila u skladu s Direktivom 96/53/EZ.

            Članak 2.
            Definicije
            Za potrebe ove Uredbe primjenjuju se sljedeće definicije:

                        (a)

                        „naprave” znači aerodinamičke naprave ugrađene na stražnji dio vozila ili skupova vozila;

                        (b)

                        „radni položaj” znači položaj naprave u aktiviranom položaju za smanjivanje aerodinamičkog otpora;

                        (c)

                        „zatvoreni položaj” znači položaj naprave u sklopljenom ili uvučenom položaju, u kojem je sigurno pričvršćena.

            Članak 3.
            Uvjeti uporabe

               1.   Države članice mogu, ako to zahtijevaju nadležna tijela, uvesti zabranu prometovanja u gradskim ili međugradskim područjima za vozila ili skupove vozila opremljene napravama u radnom položaju, uzimajući u obzir posebne značajke takvih područja, a posebno u područjima s ograničenjem brzine od 50 km/h ili manje i ako su prisutni ranjivi sudionici u prometu.

               2.   U područjima u kojima je potrebna posebna pažnja ili oprez naprave moraju biti u zatvorenom položaju. To se može dogoditi:

                           (a)

                           pri manevriranju, vožnji unatrag ili parkiranju vozila;

                           (b)

                           ako je vozilo parkirano;

                           (c)

                           pri utovaru ili istovaru robe.

               3.   Uporaba naprava u intermodalnom prijevozu podliježe sljedećim zahtjevima:

                           (a)

                           tijekom pripreme na intermodalni prijevoz i tijekom intermodalnog prijevoza naprave moraju biti u zatvorenom položaju;

                           (b)

                           naprave ne smiju stršiti više od 25 mm na svakoj strani vozila, a ukupna širina vozila uključujući naprave ne smije prelaziti 2 600 mm.

               4.   Neispravne, nesigurne ili pokvarene naprave moraju se držati u zatvorenom položaju ili se, ako je to moguće, odmah ukloniti.

               5.   Odstupanjem od stavka 2. i stavka 3. točke (a), naprave ne moraju biti u zatvorenom položaju ako, u skladu s dijelom B točkom 1.3.1.1.3., dijelom C točkom 1.3.1.1.3. i dijelom D točkom 1.4.1.1.3. Priloga I. Uredbi (EU) br. 1230/2012, ne moraju imati mogućnost uvlačenja ili sklapanja pod uvjetom da su ispunjeni svi zahtjevi o najvećim dopuštenim dimenzijama.

            Članak 4.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 15. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 235, 17.9.1996., str. 59.


title: Provedbena uredba Komisije (EU) 2019/1920 оd 18. studenoga 2019. o zaštiti naziva Ambt Delden (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  19.11.2019

                  HR

                  Službeni list Europske unije

                  L 298/1

         PROVEDBENA UREDBA KOMISIJE (EU) 2019/1920
         оd 18. studenoga 2019.
         o zaštiti naziva „Ambt Delden” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev za registraciju naziva „Ambt Delden” kao zaštićene oznake izvornosti (ZOI) koji je podnijela Nizozemska 12. veljače 2016. te ga je objavila u Službenom listu Europske unije (2).

                     (2)

                     Dana 8. svibnja 2018. zaprimljen je prigovor talijanskog Ministarstva poljoprivrede na temelju članka 98. Uredbe (EU) br. 1308/2013 i članka 14. Uredbe Komisije (EZ) br. 607/2009 (3). Komisija je ocijenila da je prigovor dopušten u skladu s člankom 15. Uredbe (EZ) br. 607/2009.

                     (3)

                     Dopisom od 5. srpnja 2018. Komisija je proslijedila prigovor nizozemskim tijelima i pozvala ih da se očituju u roku od dva mjeseca u skladu s člankom 16. stavkom 1. Uredbe (EZ) br. 607/2009. Nizozemska se očitovala u traženom roku, 4. rujna 2018.

                     (4)

                     U skladu s člankom 16. stavkom 1. Uredbe (EZ) br. 607/2009 Komisija je dopisom od 2. listopada 2018. očitovanje nizozemskih tijela proslijedila podnositelju prigovora, talijanskom Ministarstvu poljoprivrede, te mu odredila rok od dva mjeseca za dostavljanje eventualnih primjedbi. Talijansko Ministarstvo poljoprivrede nije dostavilo dodatne primjedbe.

                     (5)

                     U skladu s člankom 16. stavkom 3. Uredbe (EZ) br. 607/2009 Komisija bi trebala donijeti odluku na temelju dokaza koji su joj dostupni.

                     (6)

                     Podnositelj prigovora tvrdi da se određene sorte vinove loze koje se upotrebljavaju za proizvodnju vina „Ambt Delden”, konkretno „Souvignier Gris B”, „Pinotin N”, „Solaris B”, „Regent N” i „Johanniter B”, dobivaju križanjem vrste Vitis vinifera s drugim vrstama roda Vitis. Podnositelj prigovora smatra da je to u očitoj suprotnosti s člankom 93. stavkom 1. točkom (a) podtočkom iv. Uredbe (EU) br. 1308/2013, kojom je propisano da vina sa ZOI-jem moraju biti proizvedena od sorti vinove loze koje pripadaju vrsti Vitis vinifera. Usto tvrdi da sve države članice, pa tako i Italija, mogu klasificirati svoje sorte vinove loze (i one koje pripadaju vrsti Vitis vinifera i sorte dobivene križanjem) na temelju preciznih znanstvenih dokaza i podataka te da se ni u kojem slučaju ne može smatrati da sorta dobivena križanjem vrsta pripada vrsti Vitis vinifera.

                     (7)

                     Komisija je ocijenila argumente koje su dostavili podnositelj prigovora i podnositelj zahtjeva te zaključila da bi se naziv „Ambt Delden” trebao registrirati kao zaštićena oznaka izvornosti zbog razloga navedenih u nastavku.

                     (8)

                     Kad je riječ o tvrdnjama da proizvod nije dobiven od sorti vinove loze koje pripadaju vrsti Vitis vinifera, treba uzeti u obzir nekoliko elemenata. Prvo, na razini EU-a nema usklađene klasifikacije sorti vinove loze koje pripadaju vrsti Vitis vinifera. Osim toga, ni jedno službeno nadležno tijelo, kao što je Međunarodna organizacija za vinogradarstvo i vinarstvo (OIV), nije izdalo referentni popis ili znanstveni dokument na temelju kojih bi se mogla jasno kategorizirati vrsta Vitis vinifera ili sorta nastala križanjem vrste Vitis vinifera i drugih vrsta roda Vitis, odnosno razlikovati među njima. U tom bi kontekstu pitanje znanstvene definicije trebalo prije svega razmotriti u okviru prethodne nacionalne ocjene koju provode države članice u skladu s člankom 96. Uredbe (EU) br. 1308/2013. Nizozemska se u tom pogledu oslanja na klasifikaciju iz Međunarodnog kataloga sorti vinove loze Vitis (VIVC) (4), prema kojoj svih pet predmetnih sorti vinove loze pripada vrsti Vitis vinifera. Drugo, u skladu s člankom 16. stavkom 3. Uredbe (EZ) br. 607/2009 kad je riječ o ocjeni prigovora, Komisija donosi odluku o odbijanju ili registraciji oznake izvornosti na temelju dokaza koji su joj dostupni. U predmetnom slučaju podnositelj prigovora upućuje na njemački nacionalni registar sorti vinove loze koji vodi Bundessortenamt (njemački Savezni ured za biljne sorte) i na informacije iz VIVC-a koje upućuju na to da je svih pet sorti upotrijebljenih za proizvodnju vina „Ambt Delden” dobiveno određenim stupnjem križanja različitih vrsta roda Vitis. Unatoč tome tih je pet sorti na internetskim stranicama VIVC-a klasificirano kao Vitis vinifera. Konačno, pri donošenju odluka Komisija mora uzeti u obzir načelo nediskriminacije. U tom pogledu Komisija napominje da se predmetne sorte vinove loze upotrebljavaju u proizvodnji vina sa zaštićenom oznakom izvornosti u nekoliko država članica.

                     (9)

                     Zbog navedenih razloga nije moguće zaključiti da se proizvod pod nazivom „Ambt Delden” dobiva od sorti vinove loze koje ne pripadaju vrsti Vitis vinifera. Stoga se prigovori utemeljeni na tim razlozima moraju odbiti.

                     (10)

                     S obzirom na prethodno navedeno i u skladu s člankom 99. Uredbe (EU) br. 1308/2013 Komisija smatra da bi naziv „Ambt Delden” trebalo zaštititi i upisati u registar iz članka 104. te uredbe.

                     (11)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Ambt Delden” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  SL C 100, 16.3.2018., str. 14.

            (3)  SL L 193, 24.7.2009., str. 60.

            (4)  Međunarodni katalog sorti vinove loze (VIVC) baza je podataka raznih vrsta i sorti/kultivara vinove loze roda Vitis. VIVC, koji vodi Institut za uzgoj vinove loze Geilweilerhof (Institut für Rebenzüchtung Geilweilerhof) u Siebeldingenu (Njemačka), sadržava informacije iz kolekcija sorti vinove loze raznih zavoda za vinogradarstvo iz cijelog svijeta. Prema podacima iz travnja 2009. ta baza podataka objedinjuje informacije iz 130 ustanova iz 45 zemalja te sadržava oko 18 000 unosa.


title: Provedbena uredba Komisije (EU) 2019/1921 оd 18. studenoga 2019. o ispravku danske jezične verzije Provedbene uredbe Komisije (EU) br. 873/2011 o razvrstavanju određene robe u kombiniranu nomenklaturu

text:
                  19.11.2019

                  HR

                  Službeni list Europske unije

                  L 298/3

         PROVEDBENA UREDBA KOMISIJE (EU) 2019/1921
         оd 18. studenoga 2019.
         o ispravku danske jezične verzije Provedbene uredbe Komisije (EU) br. 873/2011 o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
         budući da:

                     (1)

                     Danska jezična verzija Provedbene uredbe Komisije (EU) br. 873/2011 (2) sadržava pogreške u tablici u Prilogu u pogledu kategorije proizvoda pa time mijenja područje primjene Uredbe.

                     (2)

                     Dansku jezičnu verziju Provedbene uredbe (EU) br. 873/2011 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 256, 7.9.1987., str. 1.

            (2)  Provedbena uredba Komisije (EU) br. 873/2011 od 27. srpnja 2011. o razvrstavanju određene robe u kombiniranu nomenklaturu (SL L 227, 2.9.2011., str. 5.).